भरियाल संयंत्र में जला रहे कूड़ा एनजीटी के िनर्देश दरकिनार
एनजीटीके प्रतिबंध के बावजूद नगर निगम भरियाल कूड़ा संयंत्र में कूड़ा जला नष्ट कर रहा है। अप्रैल माह में आग लगने के कारण संयंत्र बंद हो गया था। उसके बाद निगम शहर से निकलने वाले कूड़े को भरियाल में मिट्टी के नीचे दबाकर नष्ट कर रहा था। कूड़े की बदबू से परेशान स्थानीय पंचायत के लोगों ने इस पर आपत्ति जताई और मामला अदालत पहुंचाया। एक अक्टूबर को एनजीटी ने फैसला सुनाते हुए निगम को आदेश दिए कि जब तक संयंत्र चालू नहीं होता है तब तक कूड़े को प्रोसेस करवाने के लिए चंडीगढ़ ले जाएं ताकि आसपास के क्षेत्रों के लोगों को परेशानी हो और उनका स्वास्थ्य भी बेहतर रहे। लेकिन निगम को एनजीटी के आदेशों की कोई परवाह ही नहीं है और कूड़े को भरियाल में जलाया जा रहा है। सूत्रों से पता चला है कि चंडीगढ़ भेजने के बाद जो कूड़ा बच जाता है, तो कर्मचारी उस कूड़े को आग में जलाकर नष्ट कर देते हैं जबकि कूड़े को खुले में जलाना पूरी तरह से प्रतिबंधित है। कूड़ा संयंत्र को क्या, अन्य किसी स्थान पर भी खुले में कूड़ा जलाया नहीं जा सकता। स्थानीय लोगों का कहना है कि इसको लेकर निगम की एनजीटी से शिकायत की जाएगी।
निगम के भरियाल कूड़ा संयंत्र में गत अप्रैल माह में ठेकेदार के कर्मचारी ने आग लगा दी थी। आग से मशीनों को भारी नुकसान पहुंचा, जिससे कूड़े को प्रोसेस करवाने का कार्य ठप हो गया।
निगम के स्वास्थ्य अधिकारी डॉ. सोनम नेगी ने कहा कि एनजीटी के आदेशों पर निगम कूड़े को प्रोसेस करवाने के लिए हर दिन चंडीगढ़ ले जा रहा है। शहर से उठाने के बाद कूड़े को भरियाल में एकत्रित किया जाता है। यहां से गाड़ियों में चंडीगढ़ भेजा जाता है। कर्मचारी कूड़े को संयंत्र में जला रहे हैं, इसके बारे में उन्हें जानकारी नहीं है। मौके का निरीक्षण करेंगे।
भरियाल कूड़ा संयंत्र में आग लगाने के बाद कूड़े के ढेर से उठता धुआं।
hin_Deva hin_Deva hin_Deva hin_Deva hin_Deva